ירחמיאל בויאר

הרב ירחמיאל בויאר (נולד ב-8 באוגוסט 1939) הוא רב ואיש ציבור חרדי, איש חינוך ומרצה תורני. ראש העירייה ה-9 של בני ברק, בין השנים ה'תשנ"א - ה'תשנ"ג (1991-1993). הוא שימש בתפקיד ראש העיר במשך פחות מקדנציה. בויאר היה יושב-ראש סיעת דגל התורה בבני ברק.

ביוגרפיה
נולד בתל אביב למשפחה דתית המשתייכת לחסידות רוז'ין. אביו, אברהם בויאר, היה מראשי הציבור הדתי בתל אביב שכיהן כסגן ראש עיריית תל אביב.

בוגר ישיבת פוניבז'. בתחילת שנות ה-60 נשא את חמדה, בתו של רופא העיניים החרדי ד"ר יצחק דב ברנר מירושלים. במשך שנים עסק בתחום החינוכי. היה ממנהלי המוסד לבנות אור החיים בבני ברק. עומד בראשות כולל "יד אברהם" לבעלי תשובה.

הנחה את כנס היסוד של דגל התורה בה'תשמ"ט (1988). באותה שנה מונה על ידי הרב שך לעמוד בראש סיעת דגל התורה בבני ברק ובמחצית הקדנציה כיהן מטעמה כראש העיר.

הרב בויאר עוסק במסירת שיעורי תורה במגוון ערוצים בהם קול הלשון, "בינינו", "וורט - חכמה יהודית" ועוד.

בויאר שימש בעבר במספר תפקידים ציבוריים, בהם: מנהל סמינר "באר יעקב", יושב-ראש הנהלת "חברה קדישא" תל אביב כיושב-ראש דירקטוריון תאגיד המים "מי ברק" ויושב-ראש הנהלת קופת חולים מאוחדת.

אחיו הגדול הוא הרב יהודה בויאר, מתלמידי החזון איש.
אחיו הצעיר הוא הרב נחום בויאר, ממקימי קהילת "אביר יעקב" בת"א.

בנו הוא הרב אריה בויאר, ראש ישיבת באר התלמוד באלעד.

קישורים חיצוניים
 שיעור ביהדות מהרב ירחמיאל בויאר (מתוך ערוץ tora4you - Vort ביוטיוב)
  משיעורי הרב ירחמיאל בויאר, לצפייה באתר בינינו
 

ראשי עיריית בני ברק
תנועת התשובה: פעילים
משפחת אמדורסקי
סגל קופת חולים מאוחדת
ראשי כולל אברכים ישראלים
אנשי חינוך חרדים ישראלים
ראשי רשויות מקומיות מטעם דגל התורה
רבנים ליטאים ישראלים
דירקטורים ישראלים
אנשי היישוב ילידי הארץ
ישראלים שנולדו ב-1939